google/wiki40b huggingface dataset:
बेसन

चना दाल के पिसे आटे को बेसन कहते हैं। इसका उपयोग बहुत से देशों में होता है किन्तु भारत, पाकिस्तान, बांग्लादेश में भोजन के घटक के रूप बहुतायत में प्रयोग किया जाता है। इसके अलावा इसका जल या दही के साथ पेस्ट बनाकर चेहरे पर भी पोतते हैं।
वसंत विषुव

वसन्त विषुव या महाविषुव  को 'मार्च विषुव' (March equinox) भी कहते हैं। इस तिथि को उपसौर बिन्दु (subsolar point) दक्षिणी गोलार्ध को छोड़कर उत्तरी गोलार्ध की तरफ बढता हुआ प्रतीत होता है (धरती से देखने पर)। इसी को दक्षिणी गोलार्ध में शरद विषुव (autumnal equinox) कहते हैं जबकि इसी तिथि को उत्तरी गोरार्ध में 'वसन्त विषुव' कहा जाता है। यह विषुव, ग्रीनिच रेखा पर १९ मार्च से लेकर २१ मार्च के बीच आती है।
बांसवाड़ा विधानसभा क्षेत्र (राजस्थान)

'बांसवाड़ा विधानसभा क्षेत्र राजस्थान का एक विधानसभा क्षेत्र है।
धार्मिक अल्पसंख्यक

किसी देश, प्रान्त या क्षेत्र की जनसंख्या में जिस धर्म के मानने वालों की संख्या कम होती है उस धर्म को अल्पसंख्यक धर्म तथा उसके अनुयायीयों को धार्मिक अल्पसंख्यक कहा जाता है।  धार्मिक अल्पसंख्यकों से साथ भेदभाव होने की सम्भावना होती है।
कोलेरेडो टीक ज्वर

कोलेरेडो टीक ज्वर एक विषाणु है।
खगोलीय मध्य रेखा

खगोलशास्त्र में खगोलीय मध्य रेखा पृथ्वी की भूमध्य रेखा के ठीक ऊपर आसमान में काल्पनिक खगोलीय गोले पर बना हुआ एक काल्पनिक महावृत्त (ग्रेट सर्कल) है।
पृथ्वी के उत्तरी भाग (यानि उत्तरी गोलार्ध या हॅमिस्फ़ेयर) में रहने वाले अगर खगोलीय मध्य रेखा की तरफ़ देखना चाहें तो आसमान में दक्षिण की दिशा में देखेंगे। उसी तरह पृथ्वी के दक्षिणी गोलार्ध में रहने वाले खगोलीय मध्य रेखा की तरफ़ देखने के लिए आकाश में उत्तर की तरफ़ देखेंगे। पृथ्वी के भूमध्य में रहने वाले खगोलीय मध्य रेखा की ओर देखने के लिए ठीक अपने सिर के ऊपर देखेंगे। खगोलीय मध्य रेखा से खगोलीय वस्तुओं के स्थानों के बारे में बताना आसान हो जाता है। उदहारण के लिए हम कह सकते हैं के ख़रगोश तारामंडल खगोलीय मध्य रेखा के ठीक दक्षिण में है।

अन्य भाषाओँ में

"खगोलीय मध्य रेखा" को अंग्रेज़ी में "सॅलॅस्टियल इक्वेटर" (celestial equator) कहते हैं। "खगोलीय गोले" को अंग्रेज़ी में "सॅलॅस्टियल स्फ़ेयर" (celestial sphere), फ़ारसी में "करा-ए-आसमान" (کره آسمان) और बंगाली में "ख-गोलोक" (খ-গোলক) कहते हैं।

सूर्यपथ से कोण

क्योंकि अपने कक्षा में सूरज की परिक्रमा करती हुई पृथ्वी का अक्ष (ऐक्सिस) २३.४° के कोण (ऐंगल) पर है इसलिए यही कोण सूर्यपथ (ऍक्लिप्टिक) और खगोलीय मध्य रेखा में भी है।
जरायुजता

जरायुजता प्रजनन की एक विधि है, जिनमें बच्चों के भ्रूण के विकास माँ के शरीर के अंदर होता है और जीवित शिशुओं को जन्म दिया जाता है। अण्डजता के विपरीत, जरायुजता में भ्रूण का पोषण माँ के शरीर उपस्थित अपरा के माध्यम से होता है। 
जरायुजता स्तनधारियों में सबसे आम प्रजनन विधि है, हालाँकि यह कुछ सरीसृपों, उभयचरों, सन्धिपादों और मछली की कुछ प्रजातियों में भी पाई जाती है।
स्तनधारी अपने बच्चों को दूध पिलाते हैं ज्यादातर स्तनधारी सीधे बच्चों को जन्म देते हैं। सरीसृप प्रायः अंडों के रूप में बच्चे को जन्म देते हैं।
ईवाँ तृतीय

ईवाँ तृतीय (Ivan III Vasilyevich ; रूसी: Иван III Васильевич; 22 जनवरी 1440, मॉस्को – 27 अक्टूबर 1505, मॉस्को) मास्को का ग्रांड ड्यूक। पिता वासिली द्वितीय के जीवनकाल में ही सहशासक घोषित किया गया, जिससे अन्य राजकुमार उसका स्थान न छीन सकें। रूस के इतिहास में यह अत्यधिक प्रसिद्ध है और ईवाँ महान् के नाम से विख्यात है। इसने मास्को के राज्य का विस्तार कर उसे पहले से तीन गुना कर दिया।
१४७१-७८ की दो लड़ाइयों में इसने नोवगोरोदें को जीता। हैप्सवर्ग पवित्र रोमन सम्राट् द्वारा दी 'राजा' की उपाधि अस्वीकृत करते हुए इसने कहा, अपने देश में हम अपने पूर्वजों के समय से प्रभुत्वसंपन्न रहे हैं और ईश्वर से हमें प्रभुत्वशक्ति प्राप्त हुई है। धमकी या युद्ध द्वारा उसने यारस्लावो (१४६३), रोस्तोव (१४७४) और त्रंवेर (१४८५) हथियाह लिए। १४८० में तातार को खिराज देना बंद कर तातारों की दासता का जुआ उसने उतार फेंका।
रूसी जाति का प्रथम सरदार तो यह पहले से ही था, बीजांतीनी साम्राज्य के अंमिम शासक के भाई थामस पालो ओलोगस की कन्या सोफिया (जोए) के साथ दूसरा विवाह कर मास्को की प्रतिष्ठा और उसकी अधिसत्ता में उसने वृद्धि की और बीज़ांतियम के द्विशीर्ष गृद्ध (ईगल) को मास्को के राजचिह्न में स्थान देकर ग्रीक ईसाई धर्म का संरक्षक होने का अपना दावा स्थापित किया। इस विवाह के फलस्वरूप मास्को में पूर्वी दरबारी ढंग और शानशौकत को स्थान मिला और राजा प्रजा से दूर हो गया। वह अपने को 'ओतोक्रात्' (स्वेच्छाचारी) कहता था और विदेशी पत्रव्यवहार में अपने को 'जार' लिखता था।
रूस का प्रवेश बाल्टिक सागर में हो जाए, इस दृष्टि से उसने लिथुआनिया लेने का प्रयत्न किया, किंतु स्वीडन और पोलैंड के कारण उसका यह प्रयत्न सफल नहीं हुआ। दक्षिण में उसने अपना राज्य वोल्गा के मध्य तक फैलाया और तातारों को हराया। सरदारों की सत्ता घटाकर ईवाँ रूसी विधि (Sudebnik) का संहिताकरण किया।
ज़ोया अख़्तर

पूर्व जीवन

होया अख्तर का जन्म 9 जनवरी 1974 को बोम्बे (मुम्बई) में पटकथा लेखक कवि गीतकार और पटकथा लेखक जावेद अख्तर और पटकथा लेखिका हनी ईरानी के घर हुआ। जोया की सौतेली मां शबाना आज़मी हैं। वो फरहान अख्तर की बहन और शायर जांनिसार अख्तर की पोती हैं। मनेच्क्जी कूपर विद्यालय, मुम्बई से उन्होंने अपनी शिक्षा आरम्भ की और सेंट जेवियर्स कॉलेज, मुम्बई से स्नातक की पढ़ाई पूर्ण की। तत्पश्चात उन्होंने फिल्म निर्माण सिखने के लिए न्यूयॉर्क विश्वविद्यालय फिल्म स्कूल में चलीं गई।
जोया का पालन पोषण एक नास्तिक परिवेस में हुआ, जैसे की उसके पिता जावेद अख्तर ने अपने भाषणों की शुरूआत "अध्यात्म, प्रभामण्डल आदि" से आरम्भ करने लगे।

करियर

जोया ने अपना कार्य कामसूत्र नामक फ़िल्म में एक छोटे से अभिनय से अभिनेत्री के रूप में आरम्भ किया, जहाँ उन्होंने रेखा की एक शिष्य का अभिनय किया। जोया ने विभिन्न विज्ञापनों में भी कार्य किया जैसे पेप्सी और फिनोलेक्स के लिए किया। उन्होंने रॉक बैण्ड "प्राइस ऑफ़ बुलेट्स" नामक विडियो संगीत के सह-निर्देशन का कार्य भी किया।

निर्देशन

उन्होंने अपना निर्देशन का कार्य वर्ष 2011 में लक बाइ चांस नामक फ़िल्म से आरम्भ किया जो आलोचनाओं से भरपूर रही लेकिन टिकटघर पर नहीं चल पायी, वर्ष 2011 में, उन्होंने अपने निर्देशन में एक बहु-सितारा फ़िल्म जिसमें ऋतिक रोशन, अभय देयोल, फरहान अख्तर, कैटरीना कैफ और कल्की केकलां ने कार्य किया था, ज़िन्दगी न मिलेगी दोबारा नामक व्यावसायिक रूप से सफल फिल्म दी। जिसके परिणामस्वरूप उन्हें टिकटघर पर भी एक भारी सफलता मिली और फ़िल्मफ़ेयर सर्वश्रेष्ठ निर्देशक पुरस्कार भी मिला, जोया अख्तर ने फ़िल्म का एक उत्तर कथा चलचित्र भी बनाने का विचार बनाया। इसके बारे में बोलते हुए उन्होंने बताया कि - "आप नहीं जानते मैं इसके उत्तर कथा चलचित्र बनाने के बारे में सोच रही हूँ अथवा नहीं। It all depends on the right content.",

अन्य

वो वेलेंटाईन डे के अवसर पर अपने भाई फरहान अख्तर के साथ चैरिटी शौ कौन बनेगा करोड़पति में भाग लिया।
रोहतक

विवरण

रोहतक जिला चारों तरफ से हरियाणा के ही पाँच जिलों से घिरा हुआ है। वे हैं: उत्तर में जींद, पूर्व में सोनीपत, पश्चिम में भिवानी, दक्षिण में झज्जर उत्तर-पश्चिम में हिसार और दक्षिण पश्चिम में बहादुरगढ़ है। यमुना और सतलज नदियों के मध्यवर्ती उच्चसम भूमि पर, दिल्ली के उत्तर-पश्चिम में यह जिला स्थित है। इसका उत्तरी भाग पश्चिमी यमुना नहर के रोहतक और बुटाना शाखाओं द्वारा सींचा जाता है, किंतु मध्यवर्ती मैदान का अधिकांश भाग अनिश्चित प्राकृतिक वर्षा पर निर्भर है।

भूगोल

रोहतक नगर स्थिति : 28°54' उ.अ. तथा 76°38' पू.दे.। यह रोहतक जिले का नगर है, यह नगर 1824 ई. में एक ब्रिटिश जिले का मुख्यालय बना था। दक्षिणवर्ती सैकत पहाड़ियों से नगर के मध्य में स्थित श्वेत मस्जिद एवं पूर्व में स्थित भव्य दुर्ग अत्यंत मनोरम लगता है। दिल्ली से 44 मील उत्तर पश्चिम स्थित रोहतक, उत्तरी रेलवे का एक स्टेशन है।
रोहतक शहर और ज़िला, मध्य हरियाणा राज्य, पश्चिमोत्तर भारत में स्थित है। रोहतक दिल्ली और फ़िरोज़पुर को जोड़ने वाले प्रमुख रेलमार्ग पर स्थित है। यह सड़क मार्ग द्वारा दिल्ली, पानीपत, जींद, हिसार, भिवानी, रिवाड़ी, अम्बाला छावनी और चण्‍डीगढ़ से जुड़ा हुआ है।

उद्योग और व्यापार

रोहतक अनाज और कपास का प्रमुख बाज़ार है। यहाँ की औद्योगिक गतिविधियों में खाद्य उत्पाद, कपास की ओटाई, चीनी और बिजली के करघे पर बुनाई का काम उल्लेखनीय है।

शिक्षण संस्थान

रोहतक में महर्षि दयानन्द विश्वविद्यालय है, जिससे सम्बद्ध अनेक महाविद्यालयों में जाट हीरो मेमोरियल कॉलेज रोहतक जी. बी. आयुर्वेदिक कॉलेज, आई. सी. कॉलेज, वैश कॉलेज आफ़ इंजीनियरिंग ओर गोड ब्रामण डिग्री कालेज व जाट कॉलेज हैं व मस्तनाथ महाविद्यालय भी हैं। पण्डित भगवत दयाल शर्मा स्वास्थ्य विश्वविद्यलय चिकित्सकिय शिक्षण में एक श्रेष्ठ संस्थान है।  रोहतक को शैक्षणिक नगर के नाम से जाना जाता है।
चैत्र शुक्ल सप्तमी

चैत्र शुक्ल सप्तमी भारतीय पंचांग  के अनुसार प्रथम माह की सातवी तिथि है, वर्षान्त में अभी ३५३ तिथियाँ अवशिष्ट हैं।
मवाना

विवरण

मवाना तहसील मेरठ शहर से 26 किलोमीटर दूर है। यह् पान्डवो के शहर हस्तिनापुर का एक द्वार(मुहाना) था। हस्तिनापुर महाभारत कालीन एक प्रमुख नगर है।जो पांडवों की राजधानी थी। इसीलिये इसका नाम मवाना हो गया।मवाना भारत के उत्तर प्रदेश प्रांत का एक प्रमुख शहर है। मवाना शहर के उत्तरी पूर्वी क्षेत्र में मवाना शुगर लिमिटेड नामक चीनी मिल है जिस की चीनी पूरे भारत में प्रसिद्ध है। गंगा नदी मवाना से 10 किलोमीटर की दूरी पर है मखदुमपुर मेला यहां का प्रसिद्ध मेला है। महाभारतकालीन पक्का तालाब भी यहाँ स्थित है जिसके बारे में कहा जाता है कि इस तालाब में द्रोपदी स्नान करती थी।
विषय शीर्षक प्राधिकरण फ़ाइल

The Subject Headings Authority File (जर्मन : Schlagwortnormdatei) or SWD is a controlled keyword or descriptor system (subject indexing), that is mainly used for indexing in libraries. The SWD is managed by the German National Library (DNB) in cooperation with various library networks. The inclusion of keywords in the SWD is defined by "Rules for the Keyword Catalogue" (RSWK). Similar systems in other languages are the Library of Congress Subject Headings (LCSH) and the Répertoire d'autorité-matière encyclopédique et alphabétique unifié (RAMEAU). Since April 2012 the SWD is part of the Integrated Authority File (Gemeinsame Normdatei or GND).

Scope

The SWD has about 600,000 descriptors and 700,000 non-descriptors (synonyms and quasi-synonyms) as well as synonymous descriptor chains with references to a descriptor. Its growth rate is about 5.5% per year. About three-quarters of the descriptors refer to individual concepts (language identifier, person, entity, title, ethnography etc.) and a quarter are abstract concepts. Linking using hierarchical (about 115,000) and associative (26,000) relations is not very dense, so the SWD cannot be viewed as a thesaurus (as at mid-2003).
The terms in the SWD are also arranged in a separate classification with nearly 500 classes in 36 main groups.

Structure

The various terms are placed in a classification scheme and also contain references to sources, related terms, preferred term and to a lesser extent hierarchical links. But the SWD is probably not a complete thesaurus because of the low degree of linkage. The SWD is available online through the catalogue database ILTIS and is available for a fee as BIBLIODATA, together with the Name Authority File (PND) and the Corporate Bodies Authority File (GKD) on the standard data CD-ROM and the standard file TITAN. In both cases, the user interface of the SWD leaves much room for improvement. Instead of making SWD accessible as a user-friendly navigation tool, it assumes that users are familiar with SWD and its classification scheme and enter the appropriate descriptor in the correct form before running a search. Navigating the system or moving from one concept to another by means of hyperlinks is not possible. The strategy of the German Library to distribute authority records commercially makes the extended use of the SWD difficult, e.g. in other keyword systems.
For the exchange of authority records, there is a separate Machine Exchange Format for Libraries (MAB) format. The head official of the Southwest German Library Network (SWB) offers online access (OSWD).
डुसान ज़्बेविटेल

डुसान ज़्बेविटेल को भारत सरकार द्वारा सन २००६ में साहित्य एवं शिक्षा के क्षेत्र में पद्म भूषण से सम्मानित किया गया था। ये चेक गणराज्य से हैं।
राइमा सेन

पूर्व जीवन

वो मुनमुन सेन की पुत्री और सुचित्रा सेन की नाति हैं। उनकी बहन रिया सेन पहले से ही बॉलीवुड में अभिनय करती हैं। उसके पिता भारत देव वर्मा त्रिपुरा के एक शाही परिवार से हैं।

वृत्ति

सेन ने फ़िल्म गोडमदर (1999) से आरम्भ किया, जो सफल रही।
हिंदू कला

हिन्दू कला से आशय उन कला परम्पराओं से है जो हिन्दू धर्म से सम्बद्ध हैं।
संध्या कुशिका

जीवनी

उन्होंने बीएससी और एम.एससी की डिग्री महाराजा सयाजीराव विश्वविद्यालय से प्राप्त की और पीएच.डी। ब्रैंडिस विश्वविद्यालय से (सेलुलर और आणविक जीवविज्ञान) की। वह नेशनल सेंटर फॉर बायोलॉजिकल साइंसेस, बैंगलोर में एक संकाय थीं। और अब टाटा इंस्टीट्यूट ऑफ फंडामेंटल रिसर्च, मुंबई में काम कर रही हैं।
चुकची प्रायद्वीप

चुकची प्रायद्वीप (रूसी: Чуко́тский полуо́стров, चुकोत्स्कीय पोलूओस्त्रोव) एशिया का सब से पूर्वोत्तर क्षेत्र है। यह साइबेरिया के बिलकुल उत्तर-पूर्वी अंत पर है। इसके उत्तर में चुकची सागर, दक्षिण में बेरिंग सागर और पूर्व में बेरिंग जलडमरू है। प्रशासनिक रूप से यह रूस के चुकोटका स्वशासी राज्य का भाग है। सन् १९९० में इस प्रायद्वीप पर रहने वालों की जनसँख्या १,५५,०० थी। यहाँ के मूल निवासी चुकची, ऍसकिमो, चुवानी, कोरयाक, एवेन और युकगीर जातियों के हैं, हालाँकि कुछ रूसी लोग भी यहाँ आकर बस गए हैं।
चुकची प्रायद्वीप के बिलकुल पूर्वी छोर पर देझ़नेव अंतरीप है (ध्यान दीजिये कि 'झ़' का उच्चारण 'झ' से भिन्न है)। यहाँ से संयुक्त राज्य अमेरिका के अलास्का राज्य के सीवार्ड प्रायद्वीप (Seward Peninsula) का सब से नज़दीकी छोर केवल ५३ मील दूर है। पिछले हिमयुग के दौरान समुद्री सतह आज से कम थी और यहाँ एक ज़मीन का हिस्सा इन दोनों छोरो को जोड़े हुए था। माना जाता है के बहुत से मूल अमेरिकी आदिवासियों के पूर्वज इसी को पार करके एशिया से उत्तर अमेरिका में दाख़िल हुए।
ऑपरेशन चंगेज़ खान

पृष्ठभूमि

मार्च 1971 में पूर्वी पाकिस्तान (वर्तमान बांग्लादेश) को पाकिस्तान से बांग्लादेश मुक्ति युद्ध की शुरुआत के रूप में मुक्त घोषित कर दिया जिसका कारण पूर्वी पाकिस्तान का राजनीतिक वियोजन और सांस्कृतिक राष्ट्रवाद तथा पश्चिमी पाकिस्तान द्वारा क्रूर दमनकारी बल प्रयोग रहा।
इन्दिरा गांधी द्वारा संयुक्त राष्ट्र संघ और अन्य विदेशी दौरों में शर्णार्थियों की दुर्दशा और उसके भारतीय अर्थव्यवस्था पर प्रभाव को उजागर किया जिससे भारत, सोवियत संघ, जापान और यूरोप के देशों नें पाकिस्तान की कड़ी आलोचना की। हालांकि, संयुक्त राज्य अमेरिका और चीन ने इसमें थोड़ी रूचि दिखाई और सीधे तौर पर मुक्तिवाहिनी की सहयता करने से मना कर दिया और उसकी सहायता करने का विरोध किया। (दक्षिण एशिया में सोवियत संघ के प्रभाव का सम्भावित डर)। भारत द्वार मुक्तिबाहीनी की सहायता जारी रही जिससे वो अटूट हो गयी और पाकिस्तानी सेना और मुक्तिवाहीनी के मध्य युद्ध बढ़ता चला गया। ९ अगलस्त १९७१ को भारत ने रूस के साथ २० वर्ष की सहयोग संधि की। जिससे किसी भी देश पर यदि हमला होता है तो एक दूसरे को हवाई सहायता देंगे। इससे यदि भारत-पाकिस्तान के मध्य युद्ध होता है तो अमेरिका और चीन के सम्भावित हस्तक्षेप से आवरण मिल गया। पाकिस्तानी नेताओं को इससे साफ हो गया कि भारतीय सेना का सहयोग पाकिस्तान के लिए अटल हो गया।

भारतीय कार्यवाही

भारत की प्रधानमंत्री इंदिरा गांधी ने मध्यरात्रि के थोड़ी देर बाद रेड़ियो पर सम्बोधित किया जिसमें उन्होंने पाकिस्तानी आक्रमण की सूचना दी और भारतीय वायु सेना ने वापसी की।  21:00 बजे तक, ३५वें बेड़े, १०६वें बेड़े और साथ ही ५वें और १६वें बेड़े पाकिस्तान पर दूर तक धावा बोलने के लिए तैयार हो गये। इन्होंने पाकिस्तान के मुरीद, मियानवाली, सरगोढ़ा, चन्देर, रिसलेवाला, रफ़ीक़ी और मसरूर के सामने उड़ान भरी। कुल मिलाकर उस रात २३ जगह धावा बोला गया जिससे सरगोढ़ा और मसरूर को काफी नुकसान हुआ।
रात में भी भारतीय वायुसेना ने पाकिस्तानी युद्धपोतों तेजगाँव और बाद में कुरमितोल्ला को भी मार गिराया। इसी समय पर भारतीय वायु सेना ने अगले दिन के लिए अपने युद्धपोतों को आगे बढ़ाया और आगे के कुछ ही दिनों में पाकिस्तानी वायुसेना पर अपनी श्रेष्टता सिद्ध कर दी।
विजय सेन

विजय सेन सेन राजवंश (बंगाल) के राजा थे।
कैलिको

मूलत: भारत के कालीकट नाम पर वहाँ से इंग्लैंड जानेवाले सूती वस्त्र को कैलिको कहते थे। अब साधारण बुनावट के सफेद सूती कपड़े को इंग्लैंड में कैलिको कहते हैं।
कैलिको में अंतर्गत महीन से महीन मलमल से लेकर मोटे से मोटे मारकीन तक संमिलित है। साधारणत: कैलिको उन्हीं कपड़ों को कहते हैं जिनमें ताना और बाना एक मोटाई के रहते हैं। उसकी बुनावट में बाने को प्रत्येक धागा (सूत्र) ताने के धागों को एकांतरत: ऊपर चढ़कर और नीचे से होकर पार करता है। यदि ताने के धागों पर विचार किया जाए तो पता चलेगा कि ताने का प्रत्येक धागा भी बाने के धागों को एकातंरत: ऊपर चढ़कर और नीचे से होकर पार करता है। बदले बाने को ताने की अपेक्षा मोटा रखने से पॉपलिन नामक कपड़ा बनता है। बाने की अपेक्षा ताने को पर्याप्त मोटा रखने से रेप्प नामक कपड़ा बनता है, जो कुरसी की गद्दी आदि बनाने के काम आता है। अमरीका में कैलिको का अर्थ छींट माना जाता है। वहाँ स्त्रियों को परिहास में कैलिको कहते है, क्योंकि वे बहुधा छींट पहनती हैं।
कमता राज्य

कमता राज्य १३वीं शताब्दी में पाल राजवंश के पतन के बाद स्थापित हुआ। यह कामरूप के पश्चिमी भाग में स्थित था।
जाँनिसारी

जाँनिसारी या यनीचरी (उस्मान तुर्कीयाई : يڭيچرى yeñiçeri [jeniˈt͡ʃeɾi], मतलब "नया सिपाही") कुलीन पैदल सेना इकाइयाँ थीं जो उस्मानी सुल्तान के घरेलू सिपाही, अंगरक्षक और यूरोप में सबसे पहली आधुनिक पैदल सेना थी। सुल्तान ओरख़ान ने सर्वप्रथम इसका संगठन 1330 में किया था। मुराद प्रथम ने इसकी उन्नति की और 1362 में इसके सिपाहियों की संख्या 10,000 हो गई। यह सेना, अपने रणकौशल और वीरतापूर्ण दक्षता के लिये प्रसिद्ध है। सिपाहियों का यह दावा था कि वे युद्ध से कभी विचलित नहीं हुए। यह तुर्की की बहुत बड़ी शक्ति थी। वैतनिक स्थायी सिपाहियों की संख्या एक समय 60,000 के लगभग थी। बाद में यह संख्या घटाकर 25,000 कर दी गई। इनके रहने के लिये क़ुस्तुंतुनिया और अन्य शहरों में बैरक बने हुए थे। अस्थायी सिपाहियों की संख्या 3,00,000 से 4,00,000 तक रहती थी। ये सिपाही राज्य के सभी शह्ररों में बिखरे हुए थे और शांति के समय पुलिस का कार्य करते थे। सुल्तान की अंगरक्षता में रहनेवाले जाँनिसारी धीरे-धीरे इनते उग्र हो गए कि वे कभी कभी विद्रोह भी करने लगे। लेकिन इन विद्रोहों का दमन भी किया जाता रहा। 1826 में जाँनिसारी सिपाहियों ने नई राष्ट्रीय सेना की स्थापना के प्रस्ताव पर विद्रोह कर दिया। इसपर महमूद द्वितीय ने प्रधान जाँनिसारी सेनापति की सहायता लेकर इन्हें बुरी तरह पराजित किया और उनकी बैरकें जला दीं। उसी समय एक शाही घोषणा के अनुसार यह सेना समाप्त कर दी गई। उसके लगभग 15,000 सिपाहियों को मृत्युदंड दिया गया और 20,00 देश से निकाल दिए गए।
रोगवाहक

रोगवाहक वे प्राणी हैं, जो संक्रामक रोगों को एक रोगी से निरोग व्यक्ति में फैलाते हैं। ऐसे प्राणी जो किसी तरह रोगजनक विषाणु आदि का किसी अन्य स्वस्थ जीव तक ले जा कर उसे रोग से ग्रसित करते हैं, अर्थात रोगों को एक स्थान से दूसरे स्थान तक ले जाने का कार्य करते हैं। इन्हें रोगवाहक कहते हैं।
रक्षा मंत्रालय (भारत)

रक्षा मंत्रालय  का प्रमुख कार्य है रक्षा और सुरक्षा संबंधी मामलों पर नीति निर्देश बनाना और उनके कार्यान्वयन के लिए उन्हें सुरक्षा बलों के मुख्यालयों, अंतर सेना संगठनों, रक्षा उत्पाद प्रतिष्ठानों और अनुसंधान व विकास संगठनों तक पहुंचाना। सरकार के नीति निर्देशों को प्रभावी ढंग से तथा आवंटित संसाधनों को ध्यान में रखकर उन्हें कार्यान्वित करना भी उसका काम है। रक्षा मंत्रालय चार विभागों का मिला जुला रूप है। इसमें रक्षा विभाग (डीओडी), रक्षा उत्पाद विभाग (डीडीपी), रक्षा अनुसंधान एवं विकास विभाग (डीडीआर एंड डी) और पूर्व सैनिकों के कल्याण और वित्त प्रभाग के विभाग शामिल हैं।
मोहनपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है।

अवस्थिती

मोहनपुर उपजिला बांग्लादेश के पूर्वी भाग में, राजशाही विभाग के राजशाही जिले में स्थित है।
आइकिया

आइकिया (IKEA) फ़र्नीचर बनाने वाली एक प्रसिद्द नानादेशीय कंपनी है जिसका स्वामित्व नीदरलैंड के संस्थान के पास है। इसकी स्थापना १९४३ में इंगवार कांपार्द ने स्वीडन मे की थी। यह फ़र्नीचर के अलावे घरों के अन्तःवास्तु और कुछ अन्य घरेलू उपादान बनाती है। इसका राजस्व कोई ३० अरब यूरो है।
ब्रसेल्स एयरलाइन्स

इतिहास

इस का गठन १२ अप्रैल २००५ को एस. एन ब्रसेल्स एयरलाइन्स (एसएनबीए) और वर्जिन एक्सप्रेस के विलय के बाद हुआ। इस दिन एसएनबीए के मालिकाना हक़ वाली कंपनी एसएन एयरहोल्डिंग ने रिचर्ड ब्रॅनसन के साथ एक अनुबंध किया और इससे उसे वर्जिन एक्सप्रेस का भी पूर्ण नियंत्रण मिल गया। ३१ मार्च २००६ को एसएनबीए और वर्जिन एक्सप्रेस ने एक ही इकाई के रूप में विलय का निर्णय किया। ७ नवंबर २००६ को एक संवाददता सम्मेलन में नयी संयुक्त इकाई के रूप में ब्रसेल्स एयरलाइन्स के नाम की सार्वजनिक घोषणा की गयी और २५ मार्च २००७ से इस नयी एयरलाइन्स ने अपनी पहली उड़ान शुरू की।  
१५ सितंबर २००८ को लुफ्थांसा ने ब्रसेल्स एयरलाइन्स में 45% की हिस्सेदारी लेने की घोषणा की और साथ ही २०११ तक बाकी बचे ५५% को भी खरीदने का अधिकार सुरक्षित रखा। १५ जून २००९ को युरोपियन कमिशन ने इस सौदे को अपनी मंजूरी दे दी। इसी के साथ ब्रसेल्स एयरलाइन्स के स्टार अलायंस का सदस्य बनने का रास्ता भी खुल गया और ९ दिसंबर २००९ को ब्रसेल्ज़ टाउन हॉल एक समारोह आयोजित कर ब्रसेल्स एयरलाइन्स को स्टार अलायंस के २६वें सदस्य के रूप में शामिल कर लिया गया। 
इस बीच २६ अक्तूबर २००८ से इसका आई. ए. टी. ए. कोड DAT से बदल कर BEL कर दिया गया और २५ अक्तूबेर २००९ से ही ब्रसेल्स एयरलाइन्स को लुफ्थांसा के फ्रीक्वेंट फ्लाइयर प्रोग्राम माइल्स एंड मोर में शामिल कर लिया गया। 
१५ दिसंबर २००९ को ब्रसेल्स एयरलाइन्स ने अपने बेड़े में एक अतिरिक्त ए३३० शामिल करने का निर्णय लिया। इसी दिन ब्रसेल्स एयरलाइन्स ने डेमॉक्रेटिक रिपब्लिक ऑफ कॉंगो में एक नये क्षेत्रीय एयरलाइन्स के लिए प्रयास शुरू करने की घोषणा की। अप्रैल २०१२ में शुरू की गयी इस एयरलाइन्स का नाम "कोरोनगो" है और इसका आधार स्थल कॉंगो के लूबंबॅशी में है।

२०१० के बाद की घटनाएँ

५ जुलाई २०१० को पाँचवें एयरबस ए 330-300 को बेड़े में शामिल किया गया। ब्रसेल्स एयरलाइन्स ने अबिजान के लिए सप्ताह में ६ दिन उड़ान शुरू की साथ ही अक्रा, कोटन्यू, वागडूगू और लोमे नये गंतव्यों के रूप में शामिल किए गये। ११ अक्तूबर २०१० ब्रसेल्स एयरलाइन्स और पर्यटक सेवा प्रदता क्लब मेड ने एक नया अनुबंध किया जिसके तहत के क्लब मेड ८०% यात्रियों को ब्रसेल्स एयरलाइन्स अपनी सामान्य एवं चार्टर्ड सेवायों के द्वारा ब्रसेल्स से बाहर ले लाने-ले जाने का कार्य करेगी।
ब्रसेल्स एयरलाइन्स कई नये अमेरिकी गंतव्यों को अपनी विमान सेवा में जोड़ती जा रही है। जून १, २०१२ से इस ने न्यू यॉर्क के जॉन एफ. कनेडी एयरपोर्ट के लिए दैनिक विमान सेवा शुरू की और इसके लिए उसने एक नयी आंतरिक साज-सज्जा वाले एयरबस ए 330-300 की भी व्यवस्था की। सेबीना और डेलसे एयरलाइन्स के विघटन के बाद न्यू यॉर्क के लिए सेवा शुरू करने वाली यह १० सालों में पहली बेल्जियन एयरलाइन्स थी। १८ जून २०१३ से इसने वाशिंगटन डलेस के लिए भी सप्ताह में ५ दिन उड़ान शुरू की। अप्रैल २०१६ से टोरोंटो पिरसन भी ब्रसेल्स एयरलाइन्स के उत्तर-अमेरिकी उड़ान तंत्र में शामिल हो गया।
माणिक सरकार

प्रारंभिक जीवन

माणिक सरकार का जन्म एक मध्यमवर्गीय परिवार में हुआ था। वह एक भारतीय कम्युनिस्ट राजनीतिज्ञ हैं। उनके पिता, अमूल्य सरकार, एक दर्जी के रूप में काम करते थे, जबकि उनकी माँ, अंजलि सरकार, पहले राज्य, और बाद में केंद्र सरकार में कर्मचारी थीं। सरकार अपने छात्र दिनों में छात्र आंदोलनों में सक्रिय हो गये, और 1968 में, 19 वर्ष की आयु में, वह भारत के प्रमुख राजनीतिक दलों में से एक, मार्क्सवादी कम्युनिस्ट पार्टी के सदस्य बन गये। वह एमबीबी कॉलेज में अपने शैक्षणिक जीवन के दौरान छात्र संघ के उम्मीदवार थे, जहां से उन्होंने बी कॉम के साथ स्नातक किया। कॉलेज में अपने पहले वर्ष के दौरान, 1967 के भोजन आंदोलन के अशांत समय में, त्रिपुरा की तत्कालीन कांग्रेस सरकार की नीति के खिलाफ अभियान चला - सरकार भी इस छात्र संघर्ष में शामिल हुए। इस जन आंदोलन में उनकी जोरदार भूमिका ने उन्हें कम्युनिस्टों में शामिल कर दिया। अपने शुरुआती राजनीतिक प्रदर्शन के कारण, वह एमबीबी कॉलेज छात्र संघ के महासचिव भी बने और उन्हें छात्र संघ के भारत का उपाध्यक्ष भी बनाया गया। 1972 में, 23 वर्ष की कम उम्र में, वे कम्युनिस्ट (मार्क्सवादी) पार्टी की राज्य समिति में शामिल हो गए।

राजनीतिक कैरियर

माकपा की राज्य समिति में चुने जाने के छह साल बाद, सरकार को 1978 में पार्टी राज्य सचिवालय में शामिल किया गया था। यही वह वर्ष भी था, जब पहली वामपंथी सरकार ने त्रिपुरा में सत्ता संभाली थी।
1980 में, 31 साल की उम्र में, उन्हें अगरतला निर्वाचन क्षेत्र से विधान सभा के सदस्य के रूप में चुना गया था। यह त्रिपुरा में माणिक सरकार के नेतृत्व की शुरुआत थी। लगभग उसी समय, उन्हें सीपीआई (एम) के मुख्य सचेतक के रूप में नियुक्त किया गया था। 1983 में विधान सभा के सदस्य के रूप में उनकी पहली सफलता आयी, जब वह कृष्णानगर, अगरतला से विधानसभा के लिए चुने गए। 1993 में जब वाम मोर्चा सरकार ने सत्ता संभाली, सरकार को माकपा के राज्य सचिव के रूप में नियुक्त किया गया था।
1998 में सरकार को सबसे बड़ी सफलता मिली। 49 साल की उम्र में, वह माकपा के पोलित ब्यूरो के सदस्य बन गए, जो एक कम्युनिस्ट पार्टी में प्रमुख नीति-निर्माण और कार्यकारी समिति है। उसी वर्ष, वह त्रिपुरा राज्य के मुख्यमंत्री बने। तब से, उन्हें 20 वर्षों में लगातार पांच बार उसी पद के लिए चुना गया। वह भारत के उन गिने-चुने मुख्यमंत्रियों में एक हैं, जो इतने लंबे समय तक इस पद पर रह चुके हैं। उनकी पार्टी ने 2018 के चुनावों में बहुमत खो दिया और परिणामस्वरूप उन्हें पद छोड़ना पड़ा।

निजी जीवन

सरकार की शादी पंचाली भट्टाचार्य से हुई है, जो 2011 में सेवानिवृत्त होने तक केंद्रीय समाज कल्याण बोर्ड में कार्यरत थीं। सरकार और उनकी पत्नी बहुत ही सादा जीवन जीती हैं। सरकार एकमात्र भारतीय मुख्यमंत्री हैं, जिसके पास अपनी निजी गाड़ी या घर नहीं है। वह एक पुराने और बहुत छोटे घर में रहना पसंद करता है जो उनके परदादा का था। वह अपना पूरा वेतन, जो उन्हें एक मुख्यमंत्री के रूप में मिलता था, अपनी पार्टी के लिए दान करते थे, और बदले में उन्हें भत्ते के रूप में हर महीने 10,000 रुपये मिलते थे।